August 2009

Udalosti 
 10. august – nastal Výbuch v Bani Handlová, pri ktorom zomrelo 20 ľudí
 12. august – slovenský štátny smútok, ktorý sa začal o 8:00 h. a skončil o 20:00 h., kvôli výbuchu v Bani Handlová
 15. – 23. august – v Berlíne sa uskutočnili 12. Majstrovstvá sveta v atletike

 Úmrtia 
 1. august – Corazon Aquinová, bývalá prezidentka Filipín (* 1933)
 3. august – Andrej Šilan, slovenský herec (* 1930)
 5. august – Pavel Háša, český divadelný, filmový, televízny scenárista a režisér, manžel herečky Květy Fialovej (* 1929)
 6. august – John Hughes, americký filmový režisér, producent a scenárista (* 1950)
 7. august – Andrzej Marciniak, poľský horolezec (* 1959)
 8. august – Daniel Jarque, španielsky futbalista (* 1983)
 13. august – Les Paul, americký jazzový gitarista a vynálezca (* 1915)
 13. august – Pavol Plesník, slovenský geograf a vysokoškolský pedagóg (* 1920)
 14. august – Robert J. Büchler, slovensko-izraelský historik a mierový aktivista (* 1929)
 14. august – Ivan Králik, slovenský publicista a prekladateľ (* 1937)
 19. august – Štefan Oľha, slovenský spisovateľ, dramatik, dramaturg a televízny pracovník (* 1936)
 23. august – Pierre Samuel, francúzsky matematik, člen skupiny Nicolas Bourbaki (* 1921)
 24. august – Toni Sailer, rakúsky zjazdový lyžiar (* 1935)
 25. august – Edward Kennedy, americký politik (* 1932)
 27. august – Sergej Vladimirovič Michalkov, ruský dramatik, spisovateľ, autor ruskej hymny (* 1913)
 27. august – Jozef Steiner, česko-slovenský futbalista a futbalový tréner (* 1924)

 Astronómia 
4. august 2011: V kvazare APM 08279+5255 vzdialenom 12 miliárd svetelných rokov objavili vedci zatiaľ najväčšiu zásobáreň vody vo vesmíre. Jej množstvo je 4000-krát väčšie ako celkové množstvo vody v našej Galaxii. Voda sa nachádza v podobe plynu pravdepodobne rozptýleného v prstenci okolo centrálnej čiernej diery.

5. august 2011: Z kozmodrómu Cape Canaveral odštartovala s nosnou raketou Atlas 5 sonda Juno určená na prieskum Jupitera. Juno dorazí k Jupiteru v júni 2016 a bude navedená na obežnú dráhu nad jeho pólmi. Z tejto dráhy bude študovať vnútro planéty, jej atmosféru a javy prebiehajúce v polárnych oblastiach.

 8. august: Blízkozemská planétka (136617) 1994 CC je podľa najnovších výskumov trojplanétkou. Stala sa tak len druhou známou trojitou sústavou medzi blízkozemskými planétkami. Centrálne teleso planétky s priemerom asi 700 metrov obiehajú podľa radarových pozorovaní dva mesiačiky, každý s priemerom nad 50 metrov. Perigeom prešla táto sústava 10. júna 2009 vo vzdialenosti 2,52 milióna km.

 13. august: rover Opportunity skúma už od začiatku mesiaca ďalší objavený meteorit na Marse s názvom Block Island. Block Island je železo-niklový meteorit s rozmermi 60 x 30 cm a hmotnosťou pol tony. Vedcov prekvapuje, že sa meteorit takejto veľkosti nerozpadol pri dopade. Z toho usudzujú, že v okamihu jeho pádu musel mať Mars hustejšiu atmosféru ako v súčasnosti.

 18. august: Družica Kepler poslala na Zem prvé merania expolanéty. Členovia tímu Kepler na nich demonštrovali schopnosť observatória detegovať planéty o veľkosti Zeme. Pozorovaná exoplanéta HAP-P-7b je vzdialená asi 1000 ly od Zeme a patrí medzi tzv. horúce Jupitery.

 20. august: Sondy Chandrayaan 1 a LRO spolupracovali v rámci pokusu nájsť podpovrchový ľad na Mesiaci. Po ľade sa pátralo metódou rádiolokácie, pričom vysielač bol umiestnený na palube sondy Chandrayaan 1 a prijímač na sonde LRO.

 22. august: Vo vzorkách kometárneho prachu privezeného sondou Stardust vedci objavili stopy glycínu. Glycín je aminokyselina, jedna zo základných stavebných látok živých orgnaizov.

 Referencie 

Kategória:2009